ওই কিশোরী একটি নার্সিংহোমের কর্মী। গতকাল সকাল সাতটা নাগাদ কর্মস্থলে যাওয়ার জন্য হসকোটের সুলিবেলে থেকে তিনি ওই মিনিবাসে ওঠেন। বাসটিতে সে সময় অন্য কোনও যাত্রী ছিলেন না। বাসচালক তা নজর করে ক্লিনারকে বাস চালাতে নির্দেশ দেয়।
তারপর সে ওই কিশোরীকে ধর্ষণ করে বলে অভিযোগ। ড্রাইভার এবং ক্লিনারকে গ্রেফতার করেছে পুলিশ।
ওই কিশোরী জানিয়েছেন, তাঁকে একটি নির্জন জায়গায় নামিয়ে দিয়ে পালায় দুষ্কৃতীরা। তিনি কাছাকাছি সরকারি হাসপাতালে গিয়ে চিকিৎসকদের সব কথা জানালে তাঁরাই পুলিশে খবর দেন। বাসচালক রবি এবং ক্লিনার মঞ্জুনাথকে গ্রেফতার করেছে পুলিশ। বাসটিকেও আটক করা হয়েছে।
রাজ্যে বারবার এই ধরনের ঘটনার প্রেক্ষিতে বায়োকনের কর্ণধার কিরণ মজুমদার শ টুইট করেন, ‘দ্রুত শাস্তিমূলক ব্যবস্থা না নিলে ধর্ষণের মতো ভয়ঙ্কর অপরাধ ঠেকানো যাবে না’। গতমাসেই বেঙ্গালুরুতে একটি মিনিভ্যানের ড্রাইভার এবং ক্লিনার এক তথ্যপ্রযুক্তি কর্মীকে ধর্ষণ করেছিল।
সেই ঘটনায় দোষীদের গ্রেফতার করা হলেও এখনও চার্জশিট দেয়নি পুলিশ। যদিও রাজ্যের স্বরাষ্ট্র প্রতিমন্ত্রী জি পরমেশ্বর জানিয়েছেন, সরকার মেয়েদের উপর অত্যাচার বরদাস্ত করবে না।